Document ID: 31981R0534

*****
ΚΑΝΟΝΙΣΜΟΣ (ΕΟΚ) αριθ. 534/81 ΤΗΣ ΕΠΙΤΡΟΠΗΣ
της 27ης Φεβρουαρίου 1981
περί έκτης τροποποιήσεως του κανονισμού (ΕΟΚ) αριθ. 1799/76 « περί λεπτομερειών εφαρμογής ειδικών μέτρων για τον λιναρόσπορο»
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976 περί ειδικών μέτρων για τον λιναρόσπορο (1), και ιδίως το άρθρο 2 παράγραφος 4,
Εκτιμώντας:
ότι το άρθρο 1 του κανονισμού (ΕΟΚ) αριθ. 1799/76 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 1977/80 (3), περιλαμβάνει τον ορισμό του υφαντικού λίνου του κανονισμού (ΕΟΚ) αριθ. 771/74 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 174/81 (5) · ότι ο ορισμός αυτός επεκτείνεται με τον τελευταίο αυτό κανονισμό στις νέες ποικιλίες υφαντικού λίνου υπό εξέταση από τις αρχές των Κρατών μελών, εν όψει της εγγραφής των στον κατάλογο ποικιλιών· ότι πρέπει ως εκ τούτου να παροσαρμοσθεί το άρθρο 1 του κανονισμού (ΕΟΚ) αριθ. 1799/76·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο του κανονισμού (ΕΟΚ) αριθ. 1799/76 αντικαθίσταται από το ακόλουθο κείμενο:
«Άρθρο 1
Κατά την έννοια του παρόντος κανονισμού νοείται ως:
α) υφαντικός λίνος:
ο λίνος που παράγεται από σπόρους των ποικιλιών
- που απαριθμούνται στο παράρτημα του κανονισμού (ΕΟΚ) αριθ. 771/74, ή
- που ευρίσκονται υπό μελέτη εκ μέρους των αρχών των Κρατών μελών, προκειμένου να εγγραφούν στον κατάλογο των ποικιλιών λίνου που προορίζεται κυρίως για την παραγωγή ινών·
β) ελαιώδης λίνος:
ο λίνος που παράγεται από σπόρους άλλων ποικιλιών.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 27 Φεβρουαρίου 1981.

Labels: 2
17
4